
Definicije i pojmovi korišteni u tekstu Statuta:

Društvo: Društvo za upravljanje fondovima “ASA ASSET MANAGEMENT” d.o.o. Sarajevo

Fond: ASA LIFE BALANCED otvoreni investicijski fond sa zatvorenom ponudom

Komisija: Komisija za vrijednosne papire Federacije BiH

Registar: Registar vrijednosnih papira u Federaciji BiH

Depozitar: Banka koja obavlja poslove depozitara Fonda - Raiffeisen BANK d.d. Bosna i Hercegovina

Zakon: Zakon o investicijskim fondovima („Službene novine FBiH” broj 85/08, 25/17)

Prospekt: Prospekt ASA LIFE BALANCED otvoreni investicijski fond sa zatvorenom ponudom

Statut: Statut ASA LIFE BALANCED otvoreni investicijski fond sa zatvorenom ponudom

Investitor: Vlasnik udjela ASA LIFE BALANCED otvoreni investicijski fond sa zatvorenom ponudom

Kvalifikovani investitori - investitori koji na osnovu važećeg odobrenja posluju kao investicijski ili penzioni fond, kao društvo za upravljanje investicijskim ili penzionim fondom, kao banka, kao osiguravajuće društvo ili kao profesionalni posrednik, te sva druga privredna društva ili fizička lica s tim da neto vrijednost imovine tih društava i fizičkih lica prelazi 300.000,00 KM i koji za potrebe ulaganja u određeni investicijski fond raspolažu gotovim novcem u iznosu od najmanje 100.000,00 KM;

Država članica: država članica Evropske unije 

Pravilnik o ulaganju: Pravilnik o ulaganju otvorenih investicijskih fondova sa zatvorenom ponudom („Službene novine Federacije BiH broj 29/09“)


S T A T U T

OTVORENOG INVESTICIJSKOG  FONDA SA ZATVORENOM PONUDOM
ASA LIFE BALANCED


[bookmark: _Toc229143907]OPŠTE  ODREDBE

Član 

Odredbama ovog Statuta uređuju se uslovi i pravila poslovanja ASA LIFE BALANCED otvoreni investicijski fond sa zatvorenom ponudom (u daljem tekstu: Fond), te pravni odnosi Društva za upravljanje fondovima “ASA ASSET MANAGEMENT“ d.o.o. Sarajevo (u daljem tekstu: Društvo) sa vlasnicima udjela u Fondu (u daljem tekstu: Investitori).

Ovaj Statut nužno ne sadrži potpune podatke i/ili informacije navedene u Prospektu Fonda, te se zainteresovanim ulagačima preporučuje da detaljno u cijelosti pročitaju sadržaj Prospekta Fonda.

Član 

Statut Fonda prilaže se Prospektu i čini njegov sastavni dio. Izuzetno, Statut ne mora biti priložen Prospektu Fonda u slučaju da Prospekt predviđa da će vlasniku udjela biti dostavljen na njegov zahtjev, odnosno ako se u Prospektu navodi mjesto gdje će Statut biti dostupan na uvid.


Član 
[bookmark: _Toc229143908]Podaci o Fondu


Naziv Fonda: ASA LIFE BALANCED otvoreni investicijski fond sa zatvorenom ponudom
Skraćeni naziv Fonda: OIF ASA LIFE BALANCED.
U inostranom poslovanju Fond posluje pod nazivom OIF ASA LIFE BALANCED.
Sjedište Fonda: Sarajevo, Bulevar Meše Selimovića broj 16

ASA LIFE BALANCED je isključivo namjenjen investitorima (pravnim i fizičkim licima) koji odgovaraju značenju pojma kvalifikovanih investitora u skladu sa Zakonom o investicionim fondovima, a koji svoj status dokazuju potpisom izjave, kojom navode da u trenutku kupovine udjela ispunjavaju uslove iz člana 2. Zakona.

Član 

Fond osniva i njime upravlja društvo za upravljanje fondovima ASA ASSET MANAGEMENT d.o.o. Sarajevo sa sjedištem u Sarajevu, ul. Bulevar Meše Selimovića broj 16.
Poslovanje Društva je odobreno Rješenjem Komisije za vrijednosne papire Federacije Bosne i Hercegovine (u daljem tekstu: Komisija) od 08.11.2000 godine broj 05-19-178/00.

Fond je osnovan dana 08.05.2026. godine odlukom Nadzornog odbora Društva br. 23-192-NOD-I/26 na neodređeno vrijeme i može prestati samo u slučajevima i na način određen Zakonom o investicijskim fondovima (u daljem tekstu: Zakon), Statutom i Prospektom Fonda. 

Rješenjem Komisije za vrijednosne papire Federacije Bosne i Hercegovine broj: 05/3-19-105/26 od 12.06.2026. godine Društvu je izdata dozvola za osnivanje Fonda.

[bookmark: _GoBack]Rješenjem Komisije broj: 05/3-19-187/26 od 28.08.2026. godine Društvu je izdata dozvola za upravljanje Fondom.


Član 
[bookmark: _Toc229143909]Dostupnost informacija

Uvid u polugodišnji i godišnji izvještaj Fonda, primjerak Prospekta i Statuta Fonda, kao i dodatne informacije o Fondu, dostupni su investitorima u sjedištu Društva, ulica Bulevar Meše Selimovića 16, Sarajevo svakim radnim danom tokom radnog vremena te na internet stranici Društva www.asa-am.ba 


Član 
[bookmark: _Toc229143910]Prikupljanje sredstava fonda

Novčana sredstva investitora prikupljaju se tokom razdoblja početne ponude udjela koja ne smije trajati duže od trideset dana. 

Najmanja neto vrijednost imovine Fonda mora u trenutku završetka perioda početne ponude iznositi KM 1.000.000,00. 

Najviša neto vrijednost imovine Fonda u trenutku završetka početne ponude nije ograničena. Tokom trajanja početne ponude ukupni iznos primljenih novčanih sredstava drži se na računu Fonda otvorenom kod depozitara. Društvo može raspolagati sredstvima Fonda tek nakon dobivenog Rješenja Komisije za vrijednosne papire FBiH kojim se izdaje dozvola za upravljanje Fondom. 

U slučaju da završetkom perioda za početnu ponudu nije prikupljen predviđeni iznos najniže vrijednosti imovine Fonda, Društvo je dužno vratiti uplaćena sredstva ulagateljima u roku od 15 dana nakon dobija rješenja od Komisije za vrijednosne papire FBiH da ponuda nije uspjela. Investitorima se na uložena sredstva neće naplaćivati ulazna ni izlazna naknada.


Član 7.
[bookmark: _Toc229143911]Prava iz udjela u Fondu

Prava iz udjela u Fondu stiču se upisom u registar udjela koji vodi Društvo i obuhvataju:

· pravo na prodaju udjela u Fondu, odnosno obavezu otkupa udjela od strane Društva,
· pravo na obaviještenost (polugodišnji i godišnji izvještaji)
· pravo na udio u dobiti Fonda,
· pravo na isplatu dijela ostatka likvidacione, odnosno stečajne mase Fonda.

Naprijed navedena prava iz udjela u Fondu vlasnici udjela ostvaruju u skladu sa Zakonom, Prospektom i Statutom Fonda.


Član 8.
[bookmark: _Toc229143912]Investicijski ciljevi i ciljana struktura ulaganja


Investicijski cilj fonda je ostvarivanje stabilnog i dugoročnog rasta vrijednosti udjela ulaganjem imovine fonda primarno u dionice i udjele drugih investicijskih fondova i ostalih finansijskih instrumenata, u skladu sa zakonskim ograničenjima i strategijom ulaganja, preuzimanjem odgovarajućeg nivoa rizika, a uvažavajući načela sigurnosti, diverzifikacije i likvidnosti ulaganja imovine Fonda, te prilagođavajući investicijsku politiku situaciji na tržištu. 

Uvažavajući investicijski cilj ASA LIFE BALANCED je mješoviti fond koji imovinu investira u različite klase imovine. 

Cilj će se ostvariti dugoročnim ulaganjima na globalnim tržištima kapitala, ulaganjem u vrijednosne papire koji kotiraju na berzama širom svijeta, te u jedinice drugih investicijskih fondova. Ulaganja nisu sektorski ni geografski usmjerena ni ograničena.

Osnovni cilj Fonda je ostvarivanje dugoročnog rasta vrijednosti uložene imovine putem stručnog plasiranja prikupljenih novčanih sredstava, osiguravajući neophodnu likvidnost, uz što veću profitabilnost ulaganja uz preuzimanje odgovarajućeg nivoa rizika.

Fond ASA LIFE BALANCED će primjenjivati aktivnu strategiju alokacije imovine, gdje će se odnos dionica i obveznica prilagođavati tržišnim uslovima. U sklopu toga definisani su ključni segmenti alokacije:

•	Dionička komponenta: Fokusira se na globalne dionice sa snažnim fundamentima, dionice kompanija koje isplaćuju dividendu, te fondove fokusirane na tržišta razvijenih zemalja.   
•	Obveznička komponenta: Ulaže se u državne obveznice (BiH, entiteti, države članice, države koje nisu članice EU, SAD) i korporativne obveznice investicionog ranga, čime se obezbjeđuje stabilan prinos i smanjuje ukupna volatilnost portfelja.   
•	Novčana komponenta: Depoziti i instrumenti tržišta novca koriste se za održavanje operativne likvidnosti i kao sigurno utočište u periodima ekstremne tržišne nestabilnosti.   


Član 9.
[bookmark: _Toc229143913]Dozvoljena ulaganja i ograničenja ulaganja

Imovina Fonda, u skladu sa Zakonom predviđenim uslovima i investicijskim ciljevima, ulaže se u sljedeće kategorije finansijske imovine (postoci se odnose na udio u neto imovini Fonda):


· bez ograničenja (do 100% neto imovine Fonda) u udjele i dionice drugih investicijskih fondova, poštujući ostala zakonska ograničenja te ciljnu strukturu portfelja,

· do 70% neto imovine Fonda u investicijske fondove koji pretežno ulažu u dionice, te u dionice emitenata kojima se trguje na berzi ili na drugom uređenom zatvorenom tržištu u Bosni i Hercegovini, SAD, državama članicama, te državama koje nisu članice Evropske unije,

· do 70% neto imovine Fonda u investicijske fondove koji pretežno ulažu u finansijske instrumente s fiksnim prinosom, te u obveznice i instrumente tržišta novca kojima se trguje na berzi ili na drugom uređenom zatvorenom tržištu u Bosni i Hercegovini, SAD, državama članicama, te državama koje nisu članice Evropske unije,

· do 30% imovine u depozite kod ovlaštenih banaka u Bosni i Hercegovini ili državi članici, ili nekoj drugoj državi, uz uslov da se najviše 20% neto vrijednosti imovine fonda može položiti kao depozit u istu banku,

· repo ugovore o prodaji i ponovnoj kupovini s gore navedenim instrumentima, do 20% neto imovine Fonda

· terminskih i opcijskih ugovora i drugih finansijskih derivata kojim se trguje na uređenim tržištima, do 20% neto imovine Fonda

Prilikom ulaganja u udjele i/ili dionice investicijskih fondova Društvo će voditi računa da nivo zaštite investitora i obaveza izvještavanja i informiranja investitora u takve fondove bude najmanje jednaka zahtjevima propisanim Zakonom, naročito u pogledu ograničenja ulaganja, te da su takvi investicijski fondovi ovlašteni od Komisije ili odgovarajućih nadležnih organa u SAD, državi članici ili državi koja nije članica Evropske unije.

Ukoliko se imovina Fonda ulaže u udjele investicijskih fondova naknada za upravljanje koja se naplaćuje na teret imovine tih fondova ne smije biti veća od 2,50% godišnje.
Navedena struktura ulaganja predstavlja limite najvišeg nivoa ulaganja, a stvarna struktura će se prilagođavati tržišnim uslovima u provođenju investicione politike.
Pri ulaganju sredstava Fonda, Društvo je obavezno da se pridržava svih ograničenja proisteklih iz Zakona o investicijskim fondovima, te Pravilnika o ulaganju otvorenih investicijskih fondova sa zatvorenom ponudom.
Fond ima takvu investicionu politiku da može ulagati do 100% svoje imovine u udjele drugih investicionih fondova, poštujući ostala zakonska ograničenja te ciljnu strukturu portfelja. 
Cilj takvog pristupa je ostvarivanje veće disperzije, te efikasno upravljanje rizikom. 

U zavisnosti od vrste fondova u koje ulaže, posredno Fond može biti izložen na dionice i obveznice, ali i na druge vrijednosne papire u skladu sa Zakonom i ciljnom strukturom portfelja.

Ukoliko se imovina Fonda ulaže u udjele investicijskih fondova kojima direktno ili indirektno upravlja isto društvo za upravljanje, ili kojima upravlja drugo društvo s kojim je to društvo povezano zajedničkom upravom ili kontrolnim uticajem, ili direktnim ili indirektnim međusobnim vlasničkim udjelom na takva se ulaganja Fondu ne smije naplatiti ulazna ili izlazna naknada.

Fond može ulagati u opcijske i terminske poslove i druge finansijske derivate u svrhu smanjivanja ili ograničavanja rizika, odnosno smanjenja troškova Fonda bez povećanja rizika. Korištenjem finansijskih instrumenata neće se mijenjati strategija ulaganja niti povećavati izloženost rizicima iznad onih određenih Prospektom Fonda. 


Član 10.
[bookmark: _Toc229143914]Rizici povezani sa ulaganjima u Fond

Ulaganje u Fond pretpostavlja preuzimanje određenih rizika, pri čemu se rizik može definisati kao mogućnost da prinos od ulaganja bude manji od očekivanog ili negativan, a u krajnjem slučaju predstavlja mogućnost gubitka cjelokupnog ulaganja. 

Vrijednost udjela svakog investicijskog fonda može i rasti i padati. Postoji mogućnost da ulaganjem u Fond ulagatelj neće očuvati sva uložena sredstva ili da će porast vrijednosti udjela biti nezadovoljavajući. Ne postoji garancija da će ulagateljski cilj Fonda zaista biti ostvaren. 

U slučaju Fonda glavni rizici koji mogu uticati na vrijednost neto imovine i posljedično na vrijednost udjela su:

1. Tržišni rizik
a) Rizik promjene cijena finansijskih instrumenata
b) Rizik promjene kamatne stope
c) Valutni rizik
2. Rizik likvidnosti
3. Kreditni rizik
4. Rizik namire
5. Rizik koncentracije
6. Rizik promjene zakonskih i poreskih propisa
7. Rizik okruženja
8. Operativni rizik
9. Rizik održivosti

Detaljnije informacije o rizicima mogu se naći u prospektu Fonda.

Ulaganje u Fond nije bankovni depozit i kao takav nije osiguran od strane Agencije za osiguranje depozita BiH niti od neke druge finansijske institucije.


Član 11.
[bookmark: _Toc229143915]Likvidacija Fonda 

Društvo će pokrenuti postupak likvidacije Fonda u slučaju nastupanja okolnosti predviđenih Zakonom, a naročito u sljedećim slučajevima:

1. dobrovoljnog prestanka obavljanja djelatnosti osnivanja i upravljanja investicijskim
fondovima, osim ukoliko upravljanje Fondom bude preneseno na drugo ovlašteno
društvo za upravljanje,
2. promjene banke depozitara ako, u za to Zakonom propisanim rokovima, ugovor o pružanju usluga depozitara ne bude zaključen sa drugom bankom,
3. pada vrijednosti imovine Fonda ispod najniže vrijednosti imovine utvrđene odredbama
ovog Prospekta tri uzastopna kalendarska mjeseca.

Likvidaciju Fonda provodi Društvo, osim u slučajevima u kojima je Društvo u stečaju ili mu je Komisija privremeno ili trajno oduzela dozvolu za upravljanje. U slučaju nemogućnosti provođenja likvidacije fonda od strane Društva, likvidaciju provodi banka Depozitar Fonda.

Ako je banka depozitar Fonda u stečaju ili joj je privremeno ili trajno oduzeto odobrenje za rad, likvidaciju provodi likvidator imenovan od Komisije.

U skladu sa Zakonom Društvo može pokrenuti postupak pripajanja Fonda uz prethodnu saglasnost Komisije.


Član 12.
[bookmark: _Toc229143916]Sticanje i raspolaganje udjelima u Fondu

Udjele Fonda može kupiti Investitor koji ima status kvalifikovanog investitora, odnosno koji kao takav ispunjava uslove definisane Zakonom o investicijskim fondovima, te koji potpisanom izjavom garantuje da ispunjava zakonske uslove iz člana 2. Zakona o investicijskim fondovima.

Minimalan iznos prve uplate investitora u Fond prilikom kupovinu udjela iznosi KM 100.000,00 a svaka naredna uplata iznosi minimalno KM 100,00. 

Udjeli se mogu kupiti putem jednokratnih ili višekratnih uplata. Broj kupljenih udjela iskazuje se decimalnim brojem s četiri decimale.

Jedinstvena početna vrijednost udjela utvrđena je u iznosu od KM 10,0000.


Član 13.

Svaki vlasnik udjela može unovčiti sve ili određeni broj udjela u Fondu podnošenjem Društvu zahtjeva za potpuni ili djelimični otkup udjela u Fondu pod uslovima navedenim u Prospektu i Statutu Fonda. Kupovina udjela u Fondu obavlja se po cijeni udjela koja vrijedi na dan uplate. Danom uplate smatra se dan priliva novčanih sredstava. 

Prilikom predaje zahtjeva za otkup važeće je stanje udjela zabilježeno u registru udjela Fonda koji vodi Društvo.

Prilikom povlačenja udjela iznos preostalog ulaganja pojedinačnog investitora izražen množenjem broja udjela i cijene udjela fonda nakon povlačenja mora biti viši od KM 120.000,00. 
U slučaju da je iznos preostalog ulaganja manji od KM 120.000,00 vlasnik udjela, u skladu sa zakonom, mora povući sve udjele iz fonda. 


Član 14.

Način i uslovi prodaje udjela u Fondu, odnosno obaveza otkupa udjela utvrđeni su Prospektom Fonda. Otkup udjela vrši se po cijeni koja vrijedi u trenutku prijema valjanog zahtjeva za otkup umanjenoj za izlaznu naknadu, ako se ona naplaćuje. Isplata prihoda od otkupa udjela u Fondu bit će isplaćena vlasniku otkupljenog udjela najkasnije u roku 7 dana od dana prijema valjanog zahtjeva za otkup u skladu sa odredbama Prospekta i Statuta Fonda. 


Član 15.
[bookmark: _Toc229143917]Obustava otkupa i izdavanja udjela u Fondu 

Otkup udjela u Fondu može se obustaviti samo ako Društvo i banka depozitar smatraju da uslijed izuzetnih okolnosti nije moguće utvrditi tačnu cijenu imovine iz portfelja Fonda te da postoje osnovani i dovoljni razlozi za obustavljanje otkupa u interesu vlasnika ili potencijalnih vlasnika udjela. U slučaju nastupanja navedenih okolnosti, Društvo će istovremeno obustaviti i izdavanje (kupovinu) udjela u Fondu. 

Obustavljanje otkupa i izdavanja udjela Društvo će bez odlaganja prijaviti Komisiji.

Osim navedenog, do privremenog obustavljanja otkupa i izdavanja udjela u Fondu može doći i na osnovu naloga Komisije upućenog Društvu i banci depozitaru u slučaju da Komisija stekne nesporna saznanja ili ako postoji osnovana sumnja da se investitorima nanosi šteta zbog netačnog obračuna cijene udjela u Fondu. 

Za vrijeme trajanja obustave otkupa i izdavanja udjela u Fondu Društvo može nastaviti sa zaprimanjem zahtjeva za otkup ili kupovinu udjela koji će se izvršiti u trenutku kada bude obračunata sljedeća cijena po udjelu, pri čemu se nalogodavci upozoravaju da njihovi nalozi neće biti izvršeni u rokovima predviđenim Prospektom i Statutom Fonda.

Obustava otkupa i izdavanja udjela u Fondu prestat će nakon što Društvo i banka depozitar ocijene da je moguće odrediti tačnu cijenu imovine iz portfelja Fonda, a najkasnije u Zakonom propisanim rokovima. 

Okolnost obustavljanja otkupa udjela u Fondu kao i obavijest o nastavku poslovanja Društvo će objaviti u jednim dnevnim novinama koje se redovno izdaju na cjelokupnom području FBiH.


Član 16.
[bookmark: _Toc229143918]Obračun vrijednosti imovine fonda i cijene udjela Fonda

Vrijednost imovine i obaveza Fonda, te cijene udjela utvrđuje Društvo u skladu sa Međunarodnim računovodstvenim standardima i propisima Komisije koji reguliraju utvrđivanje vrijednosti imovine investicijskog fonda i izračun neto vrijednosti imovine po udjelu investicijskog fonda. Neto vrijednost imovine Fonda je vrijednost imovine Fonda umanjena za vrijednost obaveze. 

Vrijednost udjela na dan vrednovanja utvrđuje se dijeljenjem neto vrijednosti imovine Fonda izražene u konvertibilnim markama sa ukupnim brojem udjela (broja prodatih, nepovučenih udjela Fonda u trenutku obračuna cijene udjela Fonda, uzevši u obzir prodaju i otkupe izvršene od trenutka posljednjeg izračuna cijene do trenutka izračuna nove cijene). 

Cijena udjela u Fondu izražena je u KM i iskazuje se decimalnim brojem s četiri decimale.

Vrijednost neto imovine Fonda i cijene udjela u Fondu obračunava se svakog radnog dana za prethodni radni dan najkasnije do 16:00 sati. 

Podaci o cijeni udjela u Fondu po svakom njenom izračunu dostupni su na internet stranici Društva, te se mogu zatražiti i lično, putem pošte ili elektronskim putem na adresu Društva.

Vrijeme obračuna vrijednosti imovine Fonda te uslovi obračunavanja i objave cijena udjela utvrđeni su Prospektom Fonda.

Vrijednost imovine Fonda tokom tri uzastopna kalendarska mjeseca ne smije pasti ispod KM 1.000.000,00. U slučaju da vrijednost imovine Fonda tokom tri uzastopna kalendarska mjeseca padne ispod prethodno naznačenog iznosa Fond mora biti likvidiran ili pripojen drugom fondu.


Član 17.
[bookmark: _Toc229143919]Naknade i troškovi upravljanja i poslovanja Fonda

Iz imovine Fonda ne može se plaćati nijedan trošak koji kao takav nije naveden u Prospektu i
Statutu Fonda.  Svi troškovi i naknade koji terete imovinu Fonda umanjuju prinos Fonda.


Član 18.
[bookmark: _Toc229143920]Naknada za upravljanje

Fondu će se naplaćivati naknada za upravljanje Fondom u iznosu 1,75% prosječne godišnje neto vrijednosti imovine Fonda uvećana za poreznu obavezu ukoliko takva obaveza postoji (prema trenutno važećim propisima ista ne postoji). 

Naknada za upravljanje izračunava se dnevno jednostavnim kamatnim računom na osnovu dnevne neto vrijednosti imovine Fonda.
Tako obračunata naknada kumulirano će se isplaćivati Društvu jednom mjesečno.

Društvo zadržava pravo kupcima udjela u Fondu odobriti djelimičan povrat naknade za upravljanje o čemu Društvo može donijeti posebnu odluku.
Društvo ima mogućnost donijeti posebnu odluku o promjeni naknade za upravljanje u skladu sa Zakonom. 



Član 19.
[bookmark: _Toc229143921]Ulazne i izlazne naknade


Prilikom kupovine udjela u Fondu investitoru se ne obračunava i ne naplaćuje ulazna naknada.
Društvo može donijeti odluku o promjeni visine ulazne naknade u skladu sa Zakonom. 

Društvo može donijeti odluku o promjeni ove naknade tako što će izmijeniti Prospekt i podnijeti ga Komisiji na saglasnost, a što može uraditi tek nakon što isto prethodno pismeno usaglasi sa Investitorom.

Prilikom otkupa udjela u Fondu investitoru se ne obračunava i ne naplaćuje izlazna naknada.
Društvo može donijeti odluku o promjeni visine izlazne naknade u skladu sa Zakonom. 
Društvo može donijeti odluku o promjeni ove naknade tako što će izmijeniti Prospekt i podnijeti ga Komisiji na saglasnost, a što može uraditi tek nakon što isto prethodno pismeno usaglasi sa Investitorom.

Član 20.
[bookmark: _Toc229143922]Ostali troškovi Fonda

Ostali troškovi koji se mogu knjižiti direktno na teret investitora ili Fonda i koji se obračunavaju u visini stvarno nastalih su:

a) naknada i troškovi koji se plaćaju banci depozitaru i skrbniku,
b) troškovi i provizije vezane uz sticanje ili prodaju imovine,
c) troškovi vođenja registra udjela, uključujući troškove izdavanja potvrda o kupovini/otkupu ili stanju udjela, ako je to potrebno, te troškove isplate udjela u dobiti,
d) troškovi godišnje revizije investicijskog fonda,
e) troškovi izrade, štampanja i poštarine vezani uz polugodišnje i godišnje izvještaje vlasnicima udjela,
f) sve propisane naknade koje se plaćaju Komisiji,
g) troškovi poreza koje je Fond dužan platiti na svoju imovinu ili dobit,
h) troškovi i provizije u vezi sa sticanjem/prodajom/čuvanjem imovine, kao i troškovi koji se odnose na prikupljanje prihoda od dividendi i kamata 
i) troškovi objave i izmjene Prospekta, te drugih propisanih obavijesti, i
j) ostali troškovi određeni posebnim zakonima, Statutom i Prospektom Fonda.

Svi navedeni troškovi i naknade uticat će na prinos Fonda te će se oduzimati od vrijednosti imovine Fonda. Svim investitorima u Fond bit će prezentirani prinosi nakon svih naprijed navedenih troškova.





Član 21.
[bookmark: _Toc229143923]Porezni tretman Fonda i vlasnika udjela

Imovina Fonda bit će terećena za sve porezne obaveze koje su propisane pozitivnim zakonskim propisima FBiH uključujući porezne obaveze koje je Fond dužan podmiriti na svoju imovinu ili dobit kao i za troškove regulisanja poreznih obaveza i zahtjeva za povrat navedenih poreza.

[bookmark: _Hlk137731437]Prema postojećim poreznim propisima u FBiH, imovina Fonda ne podliježe nikakvim poreznim opterećenjima. Investitorima se preporučuje individualna upućenost o mogućim poreznim posljedicama koje za njih mogu proisteći po osnovu vlasništva ili raspolaganja udjelima u Fondu s obzirom na mjerodavne domaće i strane porezne propise ili međunarodne ugovore s poreznim obilježjima ili posljedicama.

Član 22.
[bookmark: _Toc229143924]Finansijski izvještaji i obavijesti investitorima

Društvo će u skladu sa odredbama Zakona i drugim mjerodavnim propisima izradivati polugodišnje i revidirane godišnje izvještaje o poslovanju Fonda te ih dostavljati Komisiji u okviru propisanih rokova. Pored navedenog, Društvo će Komisiji dostavljati i druge izvještaje u skladu sa Zakonom i podzakonskim aktima. 

Polugodišnji i revidirani godišnji finansijski izvještaji Fonda su dostupni investitorima isključivo na njihov pismeni zahtjev. Prospekt i Statut Fonda kao i dodatne informacije o Fondu dostupni su u sjedištu Društva u toku radnog vremena kao i na web stranici Društva.

Društvo će cijenu udjela u Fondu staviti javnosti na raspolaganje na internet stranici Društva po svakom njezinom izračunu u skladu sa Zakonom. Društvo će vlasnike udjela u Fondu, na njihov zahtjev, obavijestiti o cijeni udjela u Fondu. Društvo izdaje i u pismenoj formi dostavlja vlasnicima udjela fonda izvod o stanju i prometu udjela u fondu u njihovom vlasništvu najmanje jednom godišnje. 

Član 23.
[bookmark: _Toc229143925]Raspolaganje s dobiti Fonda

Dobit Fonda utvrđuje se finansijskim izvještajima i u cijelosti pripada vlasnicima udjela u Fondu. Cjelokupna dobit se reinvestira u Fond. Dobit Fonda sadržana je u cijeni udjela, a vlasnici udjela realizuju dobit na način da djelimično ili u cijelosti prodaju svoje udjele u Fondu Društvu u skladu sa odredbama Prospekta.


Član 24.
[bookmark: _Toc229143926]Trajanje poslovne godine

Poslovnom godinom smatra se kalendarska godina koja počinje 1. januara, a završava 31. decembra.


[bookmark: _Toc229143927]PODACI O DRUŠTVU ZA UPRAVLJANJE 


Član 25.
[bookmark: _Toc229143928]Društvo za upravljanje fondovima ASA ASSET MANAGEMENT d.o.o. Sarajevo


Fondom upravlja ”ASA ASSET MENAGEMENT” d.o.o. društvo za upravljanje fondovima d.o.o. Sarajevo sa sjedištem u ulici Bulevar Meše Selimovića broj 16, Sarajevo. 

Naziv Društva: “ASA ASSET MENAGEMENT” društvo za upravljanje fondovima d.o.o. Sarajevo 
Skraćeni naziv: “ASA ASSET MANAGEMENT” d.o.o. Sarajevo
Strani naziv:  “ASA ASSET MANAGEMENT” d.o.o. Sarajevo

Društvo je 08.11.2000. godine Rješenjem Komisije za vrijednosne papire F BiH br. 05-19-178/00 upisano u registar emitenata pod brojem 03-11-113, a Rješenjem Kantonalnog suda u Sarajevu br. UF/I-4906/00  upisano u registar Suda 08.12.2000. godine, pod brojem 1-22743.
Društvo je ranije poslovalo pod nazivom Društvo za upravljanje fondovima “BLAGO” d.o.o. Sarajevo, ulica Bulevar Meše Selimovića broj 16. Odlukom Nadzornog odbora broj 26-167-NOD-I/23 od 24.04.2023. godine izvršena je promjena naziva Društva pri čemu je usvojen novi naziv Društva: Društvo za Upravljanje fondovima ASA Asset Management d.o.o. Sarajevo. 

Dana 26.06. 2023. godine Rješenjem broj 065-0-Reg-23 - 002122   Općinskog suda u Sarajevu u sudski registar Općinskog suda u Sarajevu kod subjekta upisa Društvo za upravljanje fondovima “BLAGO” d.o.o Sarajevo (stari naziv) – Društvo za upravljanje fondovima “ASA Asset Management” d.o.o Sarajevo (novi naziv) upisani su podaci o promjeni naziva Društva.
Rješenjem komisije za vrijednosne papire FBiH broj 04-11-287 od 07.07.2023 godine je izvršena i registrovana navedena promjena.

Osnovni kapital Društva iznosi 650.000 KM (šestotinapedesethiljada).

Vlasnička struktura je sljedeća: ASA Finance d.d. Sarajevo: 100% vlasništva

Osim ASA LIFE BALANCED otvorenog investicijskog fonda sa zatvorenom ponudom Društvo upravlja s Zatvorenim investicijskim fondom „prevent INVEST“ d.d. Sarajevo. 



Član 26.
[bookmark: _Toc229143929]Biografije članova Uprave Društva

[bookmark: _Hlk160992274]Dženan Prevljak, Direktor ASA Asset Management d.o.o. diplomirao je na Ekonomskom fakultetu Univerziteta u Sarajevu i stekao zvanje diplomiranog ekonomiste. Dugogodišnje profesionalno iskustvo stekao je radeći kao projektni menadžer u osiguranju i kreditni analitičar u banci, a od 2004. godine obnaša funkciju direktora Društva za upravljanje investicijskim fondovima Šib Ar Invest d.d. Sarajevo, te od 2019. godine funkciju izvršnog direktora odnosno direktora Društva za upravljanje investicijskim fondovima Blago d.o.o Sarajevo. Dodatne kvalifikacije su licencirani investicijski savjetnik te ima položen stručni ispit Komisije za vrijednosne papire FBiH za pružanje usluga investicijskog savjetovanja. Posjeduje višegodišnje iskustvo iz oblasti portfolio menadžmenta, investicijske analize i finansijskog modeliranja. Aktuelni je član Nadzornog odbora ASA Banke d.d. Sarajevo.
 

[bookmark: _Hlk139545107]Rusmir Pašić, Izvršni direktor ASA Asset Management d.o.o. Sarajevo diplomirao na Ekonomskom fakultetu Univerziteta u Sarajevu i stekao zvanje diplomiranog ekonomiste. Dugogodišnje profesionalno iskustvo stekao je radeći u finansijskim institucijama: Intesa Sanpaolo banka d.d. BiH - Direktor Direkcije za analizu kreditnog portfolio i administracija, te kao glavni analitičar u Direkciji za procjenu kreditnog rizika; Privredna banka d.d. Sarajevo – Voditelj Službe upravljanja rizicima; Poštanska banka BH d.d. Sarajevo – Rukovodilac Službe za upravljanje nekreditnim rizicima; Raiffeisen leasing d.o.o. Sarajevo – Viši leasing manager za prodaju; Investicijska banka FBiH – kreditni analitičar u Sektoru za ocjenu, finansiranje i upravljanje projektima. Posjeduje preko 24 godine radnog iskustva u bankarskim i finansijskim institucijama od čega najvećim dijelom iskustvo iz oblasti upravljanja rizicima. Aktuelni je član Nadzornog odbora ASA Banke d.d. Sarajevo. Ovlašteni je sudski vještak ekonomske struke, te ima položen stručni ispit Komisije za vrijednosne papire FBiH za obavljanje brokerskih i dilerskih poslova u prometu vrijednosnim papirima.


Član 27.
[bookmark: _Toc229143930]Članovi Odbora za reviziju

Društvo ima Odbor za reviziju kojeg čine:
Edina Ćiva, Predsjednik Odbora
Irma Gelić, član Odbora
Nina Međedović, član Odbora


Član 28.
[bookmark: _Toc229143931]Biografije članova Nadzornog odbora Društva

[bookmark: _Hlk160992331]Samir Redžepović, Predsjednik Nadzornog odbora ASA Asset Management d.o.o.,  diplomirao je na Pravnom fakultetu u Sarajevu. Dugogodišnje iskustvo stekao je obavljajući pravne poslove i poslove pri sekretarijatu, te kao Član uprave – Izvršni direktor za pravne, opšte poslove i ljudske resurse na nivou ASA grupacije. Trenutno obnaša funkciju Savjetnika Uprave ASA Holding doo Sarajevo: konsalting i koordiniranje pravnim poslovima na nivou ASA Grupacije, Direktora Direkcije za internu reviziju i kontroling i Direktora ASA INVEST. Za člana Nadzornog odbora ASA Asset Management d.o.o. imenovan je u februaru 2011. godine, a za predsjednika u martu 2015. godine. Stručno se usavršava kroz seminare kompanije Deloitte, kao i drugih relevantnih institucija registrovanih za stručno usavršavanje i edukaciju. Aktuelni je član Nadzornog odbora ASA Finance d.d. Sarajevo, te Predsjednik Nadzornog odbora ASA Banke d.d. Sarajevo.

[bookmark: _Hlk160992351]Senad Kasumović, član Nadzornog odbora ASA Asset Management d.o.o. diplomirao je na Ekonomskom fakultetu Univerziteta u Tuzli. Dugogodišnje iskustvo stekao je obavljajući poslove kao rukovodilac odjela za računovodstvo i finansije i kao direktor Društva LISKOTRAL d.o.o. Profesionalno i radno iskustvo sticao je u članicama ASA Prevent Grupacije gdje je obnašao funkcije rukovodioca odjela za finansije i računovodstvo u društvu Establish d.o.o. Za člana Nadzornog odbora ASA Asset Management d.o.o. imenovan je u martu 2019. godine.  Aktualni je član nadzornog odbora društva Željezara Ilijaš d.d., te Odbora za reviziju Bam Card d.d. Sarajevo. Trenutno je zaposlen u Društvu Prevent Holding gdje obnaša funkciju Direktora računovodstva i izvještavanja.

Adis Imširović, član Nadzornog odbora ASA Asset Management d.o.o. diplomirao je na Ekonomskom fakultetu Univerziteta u Sarajevu. Profesionalno iskustvo, znanje i kompetencije  usavršavao je u Društvu Deloitte d.o.o gdje je kao član tima bio uključen u revizije mnogobrojnih Društava i finansijskih institucija (banke i mikrokreditne fondacije) kao što su Intesa Sanpaolo banka d.d, Unicredit leasing d.o.o; BH Telecom d.d; OMV BH d.o.o i  mnoge druge. Za člana Nadzornog Odbora ASA Asset Management d.o.o. Sarajevo imenovan je u martu 2023. Godine. Također, član je Odbora za reviziju ASA Banke d.d. Sarajevo. Trenutno obnaša funkcije Direktora u Društvu ASA RENT d.o.o Sarajevo i Dresscode d.o.o. Sarajevo, te izvršnog direktora društva ASA Testing Centar d.o.o. Sarajevo. Certificirani je računovođa i interni revizor u FBiH, te posjeduje ACCA certifikat. 


Član 29.
[bookmark: _Toc229143932]Banka depozitar 

Banka depozitar je je Raiffeisen Bank d.d. sa sjedištem u Sarajevu, Adresa Zmaja od Bosne b.b., 71000 Sarajevo, ID: 4200344670009, sa dozvolom Komisije za vrijednosne papire Federacije BiH za obavljanje poslova depozitara fonda na tržištu vrijednosnih papira Federacije BiH broj 04-1-19-552/052 od 02.11.2005. godine. godine i skrbnika na tržištu vrijednosnih papira Federacije BiH broj 04-19-162/06 od 09.05.2006. godine.


Član 29.
[bookmark: _Toc229143933]Savjetnici za ulaganja Fonda

Niti jedno društvo ne djeluje kao investicijski savjetnik Fonda


Član 30.
[bookmark: _Toc229143934]Poslovna tajna

Podaci o vlasnicima udjela, stanju udjela, te uplatama i isplatama u Fondu predstavljaju poslovnu tajnu Društva.


Član 31.

Članovi Društva, članovi Uprave Društva, kao i sve druge osobe koje su zaposlene u Društvu ili obavljaju stalne ili povremene poslove za Društvo na osnovu posebnog ugovora, dužni su čuvati podatke koji predstavljaju poslovnu tajnu. U protivnom su odgovorni Društvu za nastalu štetu zbog odavanja poslovne tajne.

Obaveza čuvanja poslovne tajne ne prestaje niti nakon što osobe iz prethodnog stava ovoga člana izgube status koji ih obavezuje na čuvanje poslovne tajne.


Član 32.

Izuzetak od obaveze čuvanja poslovne tajne je Zakonom ili drugim propisom predviđena prisilnopravna obaveza razotkrivanja podataka, izvještavanje Komisije, te saopštavanje podataka na osnovu sudskog naloga, zahtjeva određenog vlasnika udjela, te banci depozitaru.



Član 33.
[bookmark: _Toc229143935]Odgovornost Društva

Društvo je odgovorno isključivo za uredno i savjesno obavljanje djelatnosti osnivanja i upravljanja Fondom u skladu s odredbama Zakona, drugim mjerodavnim propisima te Prospektom i Statutom Fonda.

U zasnivanju obligacionih odnosa i ostvarivanju prava i obaveza iz tih odnosa, Društvo je dužno pridržavati se načela savjesnosti i poštenja, te pri izvršavanju obaveza društva za upravljanje investicijskim fondovima postupati s povećanom pažnjom, prema pravilima dobre struke, dobrim poslovnim običajima te pozitivnim propisima FBiH i BiH, a sve u interesu vlasnika udjela u Fondu.


Član 34.

Unutar ovlaštenja utvrđenih Zakonom, drugim mjerodavnim propisima te Prospektom i Statutom
Fonda, Društvo samostalno donosi poslovne odluke te ulaže sredstva Fonda u finansijske instrumente isključivo na osnovu vlastite procjene tržišnih kretanja.

U slučaju promjene zakonskih propisa ili smanjenja likvidnosti na finansijskim tržištima, Društvo će u cilju zaštite interesa vlasnika udjela u Fondu prilagoditi program ulaganja novonastalim prilikama na tržištu te u skladu s tim izvršiti izmjene odredbi Prospekta i/ili Statuta Fonda.


Član 35.

Društvo nije odgovorno za vođenje poslova niti poslovne rezultate emitenata u čije su vrijednosne papire uložena sredstva Fonda, ostvarivanje pretpostavki o uspjehu ili ostvarivanju dobiti Fonda, kao niti za rezultate poslovanja Fonda koji su posljedica odluka Društva donesenih u skladu s prethodno navedenim propisima te Prospektom i Statutom Fonda.


Član 36.
[bookmark: _Toc229143936]Prelazne i završne odredbe

Izmjene i dopune odredaba ovog Statuta donosi Nadzorni odbor Društva, uz prethodnu saglasnost Komisije za vrijednosne papire FBiH za slučajeve koji su propisani Zakonom i na način određen Zakonom.


Član 37. 

Odobrenje Statuta i njegovih izmjena i dopuna od strane Komisije u skladu sa Zakonom predstavlja uslov valjanosti i primjene Statuta Fonda.

Član 38.

Ovaj Statut se prilaže Prospektu Fonda i njegov je sastavni dio.


Sarajevo, 08.05.2026.godine	

Broj: 28-192-NOD-I/26


Predsjednik Nadzornog odbora                                                Uprava društva

__________________________                                              ______________________
      Samir Redžepović                                                              Dženan Prevljak, direktor

                                                                                         ________________________
                                                                                          Rusmir Pašić, izvršni direktor

